21.11.2022
RO
Jurnalul Oficial al Uniunii Europene
C 441/9
În al treilea rând, Tribunalul ar fi săvârșit o eroare de drept și/sau o eroare vădită de apreciere prin faptul că a concluzionat că exonerările, în cazul în care ar conferi un avantaj selectiv (quod non), nu ar putea fi justificate în temeiul unor motive de fezabilitate administrativă.
În al patrulea rând, Tribunalul ar fi săvârșit o eroare de drept prin faptul că nu a analizat și aplicat corect Hotărârea din 12 septembrie 2006, Cadbury Schweppes și Cadbury Schweppes Overseas (C-196/04, EU:C:2006:544), cu ocazia examinării cadrului de referință, a avantajului selectiv sau cu ocazia examinării aspectului dacă exonerările (sau una dintre acestea) ar putea sau nu ar putea fi justificate pentru protejarea libertății de stabilire în temeiul articolului 49 TFUE.
În plus sau în subsidiar, Tribunalul nu și-ar fi motivat suficient concluziile cu privire la acest aspect.
(1)
JO 2019, L 216, p. 1.
Cerere de decizie preliminară introdusă de Consiglio di Stato (Italia) la 19 august 2022 – Autorità di Regolazione per Energia Reti e Ambiente (ARERA)/Fallimento Esperia SpA, Gestore dei Servizi Energetici SpA – GSE (Cauza C-558/22) (2022/C 441/13) Limba de procedură: italiana Instanța de trimitere Consiglio di Stato
Părțile din procedura principală Apelantă: Autorità di Regolazione per Energia Reti e Ambiente (ARERA) Intimate: Fallimento Esperia SpA, Gestore dei Servizi Energetici SpA – GSE
Întrebarea preliminară — Articolul 18 TFUE, în măsura în care interzice orice discriminare exercitată pe motiv de cetățenie sau naționalitate în domeniul de aplicare al tratatelor, — articolele 28 și 30 TFUE, în măsura în care prevăd eliminarea taxelor vamale la import și a măsurilor cu efect echivalent, — articolul 110 TFUE, în măsura în care interzice aplicarea unor impozite la import mai mari decât cele care se aplică, direct sau indirect, produselor naționale similare, — articolul 34 TFUE, în măsura în care interzice adoptarea unor măsuri cu efect echivalent unor restricții cantitative la import, — articolele 107 și 108 TFUE, în măsura în care interzic punerea în aplicare a unei măsuri de ajutor de stat care nu a fost notificată Comisiei și care este incompatibilă cu piața internă, și — Directiva 2009/28/CE (1), în măsura în care urmărește promovarea comerțului intracomunitar cu energie electrică verde, favorizând totodată promovarea capacităților de producție ale fiecărui stat membru,